CELEX: C2005/057/59
Language: et
Date: 2005-03-05 00:00:00
Title: Kohtuasi T-495/04: Belfass'i 23. detsembri 2004. aasta hagi Euroopa Liidu Nõukogu vastu

5.3.2005   
            
            
               ET
            
            
               Euroopa Liidu Teataja
            
            
               C 57/34
            
         Belfass'i 23. detsembri 2004. aasta hagi Euroopa Liidu Nõukogu vastu
   (Kohtuasi T-495/04)
   (2005/C 57/59)
   Kohtumenetluse keel: prantsuse
   Belfass, asukoht Brüssel, esitas 23. detsembril 2004. aastal Euroopa Ühenduste Esimese Astme Kohtule hagi Euroopa Liidu Nõukogu vastu. Hageja esindaja on advokaat Lucas Vogel.
   Hageja palub esimese astme kohtul:
   
               —
            
            
               tühistada Euroopa Liidu Nõukogu peasekretariaadi otsus, millega lükati tagasi kaks hageja poolt tehtud pakkumist pakkumismenetluse UCA 033/04 raames, mis oli suunatud kahe Brüsselis asuva büroohoone puhastus- ja korrashoiuteenuste hankelepingu sõlmimiseks;
            
         
               —
            
            
               mõista kostjalt välja kahjutasu 1 481 317,65 eurot intressiga 7 % aastas, mida hakatakse arvestama alates käesoleva hagi esitamisest ja mida võib hiljem suureneda, väheneda või täpsustada;
            
         
               —
            
            
               jätta käesoleva kohtuastme kohtukulud kostja kanda.
            
         Õiguslikud alused ja peamised argumendid
   Käesoleva kohtuasja hageja, kes on kontoritele puhastusteenuste pakkumisele spetsialiseerunud äriühing ja kes on osutanud antud teenust alates 1998. aasta 1. jaanuarist teatavates nõukogu peasekretariaadi kontorites, vaidlustab kostja otsuse lükata tagasi kaks hageja poolt tehtud pakkumist hanke raames, mis oli suunatud lepingu sõlmimiseks koristus- ja muude teenuste osutamiseks vastavalt hoonetes “Woluwé Heights” (objekt 1) ja “Frère Orban” (objekt 2).
   Oma kaebuse toetuseks väidab hageja:
   
               —
            
            
               käesoleval juhul on tegemist ilmse hindamisveaga, sest objektile 1 vastava pakkumise tagasilükkamisel toetub kostja sellele, et antud pakkumise keskmine tunnitasu oli madalam kui kategooriale 1A Union générale belge du nettoyage'i (Belgia Koristustööde Ettevõtjate Liit) poolt 1. juuli 2004. aasta seisuga ettenähtud miinimumtöötasu, samas kui hageja pakkumise kalkulatsiooni analüüsimisel ilmnes, et keskmine tunnitasu on suurem kui Union générale belge du nettoyage'i poolt kehtestatud miinimumsumma;
            
         
               —
            
            
               rikutud on hea halduse ja mittediskrimineerimise põhimõtteid, samuti on tegemist ilmse hindamisveaga, kuna objekti 2 puudutav pakkumine lükati tagasi ilma teistkordse läbivaatamiseta vaid sel põhjusel, et nimetatud pakkumises ettenähtud töötundide arv oli rohkem kui 12,5 % madalam kui teiste asjaomase hanke raames tehtud pakkumiste keskmine tundide arv, samas kui antud kriteeriumit silmas pidades eelistati vaidlustatud otsusega kalleimaid pakkumisi, mis nägid ette arve esitamist suurema arvu tundide eest ilma, et sellest oleks objektiivselt kasu.